Korsun-Ševtšenkivskõi

Korsun-Ševtšenkivskõi (ukraina Корсунь-Шевченківський, vene Корсунь-Шевченковский) on linn Ukrainas Tšerkassõ oblastis, Korsun-Ševtšenkivskõi rajooni halduskeskus. Korsun-Ševtšenkivskõi asub Rossi jõe ääres, Tšerkassõst ligi 60 km läänes.

 Ajalugu 
Asulat on esmamainitud 1032. aastal, kui sinna rajati kindlus kaitsmaks Kiievit lõunapoolsete nomaadide rünnakute eest. 1240 hävitas Batu-khaan asula.

1584. aastal rajati sinna sõjaväe tugipunkt ja 1585. aastal anti asulale Magdeburgi linnaõigused.

1630. aastal ründasid kasakad linna ja hävitasid sealse poola garnisoni. Taas sai asula kannatada 1637. aastal toimunud kasakate mässu käigus. 1648. aastal peeti seal aga Korsuńi lahing.

Alates 1793. aastast kuulus asula Vene keisririiki. 1903. aastal rajati linna üks Venemaa suuremaid värvivabrikuid.

Kuni 1944. aastani oli linn tuntud kui Korsun, kuid siis muudeti nime ukraina kirjaniku ja kunstniku Tarass Ševtšenko auks.

 Rahvastik 
Ukraina 2001. aasta rahvaloenduse andmetel oli Korsun-Ševtšenkivskõi elanikest ukrainlasi 93,04%, venelasi 4,03%, mustlasi 0,37%, valgevenelasi 0,24% ja juute 0,24%.Національний склад міст Datatowel.in.ua

 Suhted teiste linnadega 
Korsun-Ševtšenkivskõi linnal on sõprussuhted Chojnice linnaga Poolas ja Gifhorni linnaga Saksamaal.

Viited

Kategooria:Ukraina linnad
Kategooria:Tšerkassõ oblast